《舟中携茉莉花二盆得禁体诗十二韵》
清代·姚燮

闽南荔子奴，聘尔共江湖。颇慰清吟寂，相惭冷眼孤。

近灯摇转清，著水看凝无。银汞素馨魄，春绵玉雪肤。

烟心愁堕泪，叶角暗卷跗。恩亦怨谁薄，人宜静者姝。

夕阳多翡翠，晓帐有蜘蛛。洁影防尘惹，低颜谢露濡。

宠之双韭剪，灌以八棱觚。吾久风情断，宵难雨梦俱。

残姿怜褪碧，醉眼笑成朱。落尽柁楼月，一萤飞上襦。

作者简介：姚燮（1805—1864）晚清文学家、画家。字梅伯，号复庄，又号大梅山民、上湖生、某伯、大某山民、复翁、复道人、野桥、东海生等，浙江镇海（今宁波北仑）人。道光举人，以著作教授终身。治学广涉经史、地理、释道、戏曲、小说。工诗画，尤善人物、梅花。著有《今乐考证》、《大梅山馆集》、《疏影楼词》。